ברוך הבא אל מרכז המדיניות של Google Ads. כאן ניתן למצוא את הדרישות לפרסום ברשת Google.
אנחנו לא רוצים שהמשתמשים יחושו מרומים מהמודעות. לכן, אנחנו שואפים להבטיח שהמודעות יהיו ברורות וכנות ויספקו את המידע שהמשתמשים זקוקים לו כדי לקבל החלטות מושכלות. אנחנו אוסרים על פרסום מודעות או יעדי מודעות שנועדו לרמות משתמשים על ידי השמטה של מידע רלוונטי או מתן מידע מטעה לגבי מוצרים, שירותים או עסקים.
מסיבה זו, אנו מתירים קידום של התוכן המפורט בהמשך, אך באופן מוגבל. ייתכן שקידומי מכירות אלו לא יוצגו בפני כל משתמש בכל מיקום, וייתכן שהמפרסמים יידרשו לעמוד בדרישות נוספות על מנת שהמודעות שלהם יהיו כשירות להצגה. שים לב שלא כל המוצרים, התכונות או רשתות המודעות יכולים לתמוך בתוכן מוגבל זה. לפרטים נוספים, בקר ב'מרכז המדיניות'.
באחריותך לציית תמיד לכל החוקים והתקנות החלים וכן למדיניות הפרסום של Google, בכל המיקומים שבהם המודעות שלך מוצגות.
Google Ads מאפשרת לעסקים בכל הגדלים מרחבי העולם לקדם מגוון רחב של מוצרים, שירותים, אפליקציות ואתרים ב-Google ובכל הרשת שלנו. אנו שואפים לעזור לך להגיע ללקוחות ולקהלים קיימים ופוטנציאליים. עם זאת, כדי להציע למשתמשים חוויה בטוחה וחיובית, אנו מקשיבים למשוב ולחששות שלהם בנוגע לסוגי המודעות שהם רואים. כמו כן, אנו בוחנים באופן קבוע שינויים במגמות ובשיטות עבודה מקוונות, שינויים בנורמות בתעשייה ושינויים בתקנות. לבסוף, במהלך קביעת המדיניות שלנו אנו חושבים גם על הערכים והתרבות שלנו כחברה, וגם על שיקולים תפעוליים, טכניים ועסקיים. כתוצאה מכך, קבענו מספר עקרונות מדיניות החלים על כל קידומי המכירות ברשת Google.
Google דורשת מהמפרסמים לציית לכל התקנות והדינים החלים ולמדיניות Google המתוארת לעיל. חשוב להכיר את הדרישות הללו ולהתעדכן לגביהן בקביעות בכל המקומות שבהם העסק שלך פועל ובמקומות שבהם המודעות שלך מוצגות. אם נזהה תכנים שמפרים את הדרישות האלה, ייתכן שנחסום אותם. במקרים שבהם נזהה הפרות חוזרות או חמורות מצד המפרסם, ייתכן שלא נאפשר לו להמשיך להשתמש במוצרי הפרסום שלנו.